Document ID: 31994R3221

KOMISSION ASETUS (EY) N:o 3221/94,
annettu 21 päivänä joulukuuta 1994,
teurastettujen sikojen yhteisön markkinahinnan laskemisessa käytettävien painotuskertoimien vahvistamisesta Itävallan, Suomen ja Ruotsin liittymisen vuoksi ja asetuksen (EY) N:o 1591/94 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Norjan, Itävallan, Suomen ja Ruotsin liittymisasiakirjan ja erityisesti sen 169 artiklan,
sekä katsoo, että
teurastettujen sikojen sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/88(2), 4 artiklan 2 kohdassa tarkoitettu yhteisön markkinahinta on vahvistettava painottaen kussakin jäsenvaltiossa todettuja hintoja kertoimilla, jotka ilmaisevat kunkin jäsenvaltion sikakarjan suhteellista merkitystä; nämä kertoimet olisi määritettävä kunkin vuoden joulukuun alussa laskettujen sikamäärien perusteella sikatuotantoa koskevien tilastotietojen keruusta 1 päivänä kesäkuuta 1993 annetun neuvoston direktiivin 92/23/ETY(3) mukaisesti; koska Ruotsissa ei ole laskettu sikamääriä joulukuussa 1993, kertoimet on aiheellista määrittää kesäkuun 1994 laskennan perusteella, ja
painotuskertoimet on vahvistettu joulukuun 1993 laskennan tulosten perusteella; liittymisasiakirjan 169 artiklan mukaisesti on tarpeen mukauttaa nämä kertoimet Itävallan, Suomen ja Ruotsin Euroopan yhteisöihin liittymisen vuoksi,
ON ANTANUT TÄMÄN ASETUKSEN:
1 artikla
Asetuksen (ETY) N:o 2759/75 4 artiklan 2 kohdassa tarkoitetut painotuskertoimet määrätään tämän asetuksen liitteessä.
2 artikla
Kumotaan komission asetus (EY) N:o 1591/94(4).
3 artikla
Tämä asetus tulee voimaan 1 päivänä tammikuuta 1995, jollei Norjan, Itävallan, Suomen ja Ruotsin liittymissopimuksen voimaantulosta muuta johdu.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 2
18
17
19